CELEX: 32013D0706
Language: hu
Date: 2013-11-29 00:00:00
Title: 2013/706/EU: A Bizottság végrehajtási határozata ( 2013. november 29. ) a 2009/177/EK határozat I. mellékletének Dánia a pisztrángok vírusos vérfertőzése betegségtől, valamint Írország és az Egyesült Királyság észak-ír területe koiherpeszvírus betegségtől mentes státusának tekintetében történő módosításáról (az értesítés a C(2013) 8385. számú dokumentummal történt)  EGT-vonatkozású szöveg

3.12.2013   
            
            
               HU
            
            
               Az Európai Unió Hivatalos Lapja
            
            
               L 322/42
            
         A BIZOTTSÁG VÉGREHAJTÁSI HATÁROZATA
   (2013. november 29.)
   a 2009/177/EK határozat I. mellékletének Dánia a pisztrángok vírusos vérfertőzése betegségtől, valamint Írország és az Egyesült Királyság észak-ír területe koiherpeszvírus betegségtől mentes státusának tekintetében történő módosításáról
   (az értesítés a C(2013) 8385. számú dokumentummal történt)
   (EGT-vonatkozású szöveg)
   (2013/706/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 44. cikke (1) bekezdésének első albekezdésére, 44. cikke (2) bekezdésének első albekezdésére, 49. cikke (1) bekezdésére és 50. cikke (3) bekezdésére,
   mivel:
   
               (1)
            
            
               A 2009/177/EK bizottsági határozat (2) felsorolja azokat a tagállamokat, övezeteket és területi egységeket, amelyekben jóváhagyott felügyeleti és felszámolási programok folynak a 2006/88/EK irányelv IV. mellékletének II. részében felsorolt egy vagy több nem egzotikus betegség tekintetében. A 2009/177/EK határozat felsorolja továbbá azokat a tagállamokat, övezeteket és területi egységeket, amelyeket egy vagy több ilyen betegségtől mentesnek minősítettek.
            
         
               (2)
            
            
               Dánia a 90/424/EGK tanácsi határozat (3) szerint a 2009. január 1. és 2013. december 31. közötti időszakra vonatkozó, a pisztrángok vírusos vérfertőzése (VHS) betegség felszámolására irányuló többéves programot nyújtott be a Bizottsághoz. A 2009/177/EK határozat I. mellékletében szereplő jegyzék B. része kiegészült a szóban forgó program hatálya alá tartozó övezetekkel.
            
         
               (3)
            
            
               Dánia nyilatkozatot nyújtott be a Bizottsághoz a pisztrángok vírusos vérfertőzése (VHS) betegség felszámolására irányuló többéves program befejezéséről és a betegségnek Dánia teljes kontinentális területén való sikeres felszámolásáról. A nyilatkozat megfelel a 2006/88/EK irányelvben a betegségtől mentes minősítésre vonatkozóan előírt követelményeknek. Ennek megfelelően Dánia teljes kontinentális területét a pisztrángok vírusos vérfertőzése (VHS) betegségtől mentesnek kell minősíteni.
            
         
               (4)
            
            
               Írország 2009 decemberében a teljes területére vonatkozó, a koiherpeszvírus betegség (KHV) megfigyelésére irányuló többéves programot nyújtott be a Bizottsághoz. A 2009/177/EK határozat I. mellékletében megállapított jegyzék A. része kiegészült a szóban forgó program hatálya alá tartozó területtel.
            
         
               (5)
            
            
               Írország a koiherpeszvírus betegségtől (KHV) való mentességre vonatkozó nyilatkozatot nyújtott be a Bizottsághoz. A nyilatkozat megfelel a 2006/88/EK irányelvben a betegségtől mentes minősítésre vonatkozóan előírt követelményeknek. Ennek megfelelően Írország teljes területét a koiherpeszvírus betegségtől (KHV) mentesnek kell minősíteni.
            
         
               (6)
            
            
               Az Egyesült Királyság 2010 januárjában az Egyesült Királyság észak-ír területére vonatkozó, a koiherpeszvírus betegség (KHV) megfigyelésére irányuló többéves programot nyújtott be a Bizottsághoz.
            
         
               (7)
            
            
               Az Egyesült Királyság 2013 februárjában az Egyesült Királyság észak-ír területének a koiherpeszvírus betegségtől (KHV) való mentességére vonatkozó nyilatkozatot nyújtott be a Bizottsághoz. A nyilatkozat megfelel a 2006/88/EK irányelvben a betegségtől mentes minősítésre vonatkozóan előírt követelményeknek. Ennek megfelelően az Egyesült Királyság észak-ír területét a koiherpeszvírus betegségtől (KHV) mentesnek kell minősíteni.
            
         
               (8)
            
            
               A 2009/177/EK határozat I. mellékletének A., B. és C. részét ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2009/177/EK határozat I. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. november 29-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  A Bizottság 2008. október 31-i 2009/177/EK határozata a 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról (HL L 63., 2009.3.7., 15. o.).
   
      (3)  A Tanács 1990. június 26-i 90/424/EGK határozata az állat-egészségügyi kiadásokról (HL L 224., 1990.8.18., 19. o.).
   
      MELLÉKLET
      A 2009/177/EK határozat I. melléklete a következőképpen módosul:
      1.   A. rész:
      A koiherpeszvírus betegség (KHV) tekintetében Írországra vonatkozó bejegyzést el kell hagyni.
      2.   B. rész:
      A pisztrángok vírusos vérfertőzése (VHS) tekintetében Dániára vonatkozó bejegyzést el kell hagyni.
      3.   C. rész:
      
                  a)
               
               
                  A pisztrángok vírusos vérfertőzése (VHS) tekintetében Dániára vonatkozó bejegyzés helyébe a következő szöveg lép:
                  
                              „Dánia
                           
                           
                              DK
                           
                           
                              A teljes kontinentális terület”
                           
                        
            
                  b)
               
               
                  A koiherpeszvírus betegség (KHV) tekintetében Írországra vonatkozóan a következő bejegyzést kell beilleszteni:
                  
                              „Írország
                           
                           
                              IE
                           
                           
                              A teljes terület”
                           
                        
            
                  c)
               
               
                  A koiherpeszvírus betegség (KHV) tekintetében az Egyesült Királyságra vonatkozóan a következő bejegyzést kell beilleszteni:
                  
                              „Egyesült Királyság
                           
                           
                              UK
                           
                           
                              Az észak-ír terület”